ডেনিয়েল এষ্টনৰ প্ৰস্তাৱ আৰু ৱিকিপিডিয়াৰ সহ-প্ৰতিষ্ঠাপক লেৰী ছেংগাৰৰ এটা ধাৰণাৰ আঁত ধৰি ২০০২ চনৰ ১২ ডিচেম্বৰত ৱিক্সনেৰীৰ আৰম্ভণি হয়। ২০০৪ চনৰ ২৮ মাৰ্চত ফৰাছী আৰু প'লিচ ভাষাত ৱিক্সনেৰীৰ কাম আৰম্ভ হয়। তাৰ পাছত বহু ভাষাত ৱিক্সনেৰী আৰম্ভ কৰা হৈছে। ২০০৪ চনৰ ১ মে'লৈকে এটা অস্থায়ী ড'মেইন নামত (wiktionary.wikipedia.org) ৱিক্সনেৰীৰ কাম চলোৱা হৈছিল আৰু ইয়াক বৰ্তমানৰ ড'মেইন নামলৈ অনা হয়। ২০১৬ চনৰ নৱেম্বৰৰ তথ্য অনুসৰি ৱিক্সনেৰীত ২.৫৯ কোটি অন্তৰ্ভুক্তি আছে। ৫০ লাখৰো অধিক অন্তৰ্ভুক্তিৰে ইংৰাজী ৱিক্সনেৰীয়েই সকলোতকৈ ডাঙৰ সংকলন। বৰ্তমান ৪১ খন ৱিক্সনেৰী সংকলনত এক লাখৰো বেছি অন্তৰ্ভুক্তি আছে।